Кожная раніца Ірыны Каляга пачынаецца з усмешак 78 дзяцей – выхаванцаў Докшыцкага дзіцячага сада № 2 “Рамонак”. Ці гэта не шчасце, калі вялізныя наіўныя вочкі глядзяць на цябе ў чаканні новага, нязведанага, а ты, як першаадкрывальнік, адказваеш на шматлікія пытанні малых? Менавіта ў дзіцячым садку хлопчыкі і дзяўчынкі пачынаюць вучыцца жыць у грамадстве, праз гульні яны спасцігаюць уменні і навыкі, якія спатрэбяцца ў далейшым жыцці.